Юрматы улусы Тәтегәс түбәһе вәкилдәре тарафынан нигеҙләнгән. Риүәйәткә ярашлы, ауылдың атамаһы Алтын Урҙа әмире Иҙеүкәйҙең яраны — нуғай батыры Бурансы исеменән барлыҡҡа килгән. Ырымбур губернаһы Быҙаулыҡ өйәҙе составында була. Беляевкаға йүнәлгән юлдың һул яғындағы мосолман зыяратында ике ҡәбер ташын Иҙеүкәй менән бәйләйҙәр. Бурансы ауылы янындағы Ҡарасай күле Иҙеүкәйҙең тоҡомо — Ҡарасай менән бәйләйҙәр.